Nordjyllands Politi efterlyser lige nu ejeren til motorbåden "Great White", der blev fundet tilbage i september.

Det er ikke en hvid haj, som politiet efterlyser ejeren på lige nu, selvom det ganske vidst kan lyde sådan, men derimod ejeren til motorbåden Great White. Det oplyser Nordjyllands Politi i en pressemeddelelse . Den 24. september 2022 blev Nordjyllands Politi kontaktet af en anmelder, som havde set en bådtrailer – med tilhørende båd – holde på en grusvej ved Stenhøjvej, Frederikshavn. Der er ikke nummerplader på traileren og det har ikke været muligt at finde stelnummer eller andet, der giver et hint om ejerskabet, skriver de. Er du, eller kender du ejeren, af "Great White", kan du kontakte Nordjyllands Politi på telefon 114 og oplyse journalnummeret 5100-83968-00471-22.